19 Nea Yehowa kae ni: “Kɔ na kɔtɔ ahina fi ɔnwemfo+ hɔ. Fa ɔman no mu mpanyimfo ne asɔfo no mu mpanyimfo no bi ka wo ho,2 na pue kɔ Hinom Ba Bon+ a ɛwɔ Kyɛmfɛre* Pon ano no mu. Ɛhɔ na ka nsɛm a mɛka akyerɛ wo no.3 Ka sɛ, ‘Muntie Yehowa asɛm, mo Yuda ahemfo ne Yerusalemfo. Nea asafo Yehowa, Israel Nyankopɔn no aka ni:“‘“Mede mmusu reba ha, na obiara a ɔbɛte no, n’asom bɛyɛ no yɔnn.4 Efisɛ wɔagyaw me hɔ,+ na wɔasesa ha yi koraa.+ Wɔbɔ afɔre wɔ ha ma anyame foforo, anyame a wɔne wɔn agyanom ne Yuda ahemfo nnim wɔn, na wɔde wɔn a wodi bem mogya ahyɛ ha ma.+5 Wɔasisi Baal sorɔnsorɔmmea* sɛnea ɛbɛyɛ a wɔbɛhyew wɔn mma wɔ ogya mu de wɔn abɔ ɔhyew afɔre ama Baal.+ Nanso menhyɛɛ wɔn saa, menkaa biribiara saa nkyerɛɛ wɔn, na ɛmmaa me komam mpo da.”’*+6 “‘“Enti hwɛ! nna bi reba,” Yehowa asɛm ni, “na wɔremfrɛ ha yi Tofet anaa Hinom Ba Bon bio, na mmom wɔbɛfrɛ no Okum Bon.+7 Na mɛma pɔw a Yuda ne Yerusalem abɔ ayɛ ɔkwa wɔ ha, na mɛma wɔatotɔ sekan ano wɔ wɔn atamfo anim ne wɔn a wɔpɛ sɛ wokunkum wɔn* no anim. Na mede wɔn afunu bɛyɛ aduan ama wim nnomaa ne asaase so mmoa.+8 Na mɛma kurow yi ayɛ biribi a ɛyɛ hu, biribi a nkurɔfo bedi ho fɛw.* Obi biara a obetwam wɔ hɔ no bɛtɛɛ n’anom ahwɛ, na wadi ne ho fɛw,* mmusu a ɛbɛba no so no nyinaa nti.+9 Na mɛma wɔawe wɔn mma mmarima ne wɔn mma mmea nam, na obiara bɛwe ne yɔnko nam, efisɛ wɔbɛka wɔn ahyɛ kurow no mu, na wɔn atamfo ne wɔn a wɔpɛ sɛ wokunkum wɔn* no bɛhyɛ wɔn so ama wɔn ho ayeraw wɔn.”’+10 “Afei bɔ ahina no wɔ mmarima a wo ne wɔn kɔe no anim,11 na ka kyerɛ wɔn sɛ, ‘Nea asafo Yehowa aka ni: “Sɛɛ na mɛbɔ ɔman yi ne kurow yi. Mɛbɔ wɔn te sɛ nea obi bɔ ɔnwemfo ahina a wontumi nyɛ no yiye bio no; na wobesie wɔn a wɔawuwu no wɔ Tofet akosi sɛ ɛhɔ bɛyɛ ma a wɔrennya baabi nsie obiara bio.”’+12 “‘Saa na mɛyɛ ha yi,’ Yehowa asɛm ni, ‘ne wɔn a wɔtete ha no, sɛnea ɛbɛyɛ a kurow yi bɛyɛ sɛ Tofet.13 Na Yerusalem afi ne Yuda ahemfo afi ho begu fĩ te sɛ ɛha yi, Tofet,+ yiw, ɔdan biara a wɔbɔɔ afɔre wɔ atifi maa ɔsoro asafo nyinaa+ na wohwiee afɔrebɔ nsã wɔ hɔ maa anyame foforo no.’”+14 Bere a Yeremia fii Tofet, baabi a Yehowa somaa no sɛ ɔnkɔhyɛ nkɔm no bae no, okogyinaa Yehowa fi adiwo, na ɔka kyerɛɛ ɔman no nyinaa sɛ:15 “Nea asafo Yehowa, Israel Nyankopɔn no aka ni, ‘Hwɛ, mede mmusu a maka atia kurow yi nyinaa reba kurow yi ne ɛho nkurow nyinaa so, efisɛ wɔyɛɛ asoɔden* na wɔantie m’asɛm.’”+
Ase Hɔ Nsɛm
^ Anaa “Nhina a Abobɔ; Nkuku a Abobɔ; Nyowa a Abobɔ.”
twi_Latn twi_Latn twi_Latn